62018TJ0437_INF
Sodba Splošnega sodišča (osmi senat) z dne 29. aprila 2020 –Tilly-Sabco/Komisija
(Zadeva T‑437/18)
„Nepogodbena odgovornost – Kmetijstvo – Izvozna nadomestila – Perutninsko meso – Razglasitev ničnosti Izvedbene uredbe (EU) št. 689/2013 s sodbo Sodišča– Škoda“
1.
Nepogodbena odgovornost – Pogoji – Dovolj resna kršitev pravnega pravila, s katerim so posameznikom podeljene pravice – Pravno pravilo, s katerim so posameznikom podeljene pravice – Pojem – Postopkovno pravilo, katerega cilj je omogočiti, da vlade držav članic nadzirajo izvajanje izvedbenih pooblastil Komisije – Izključitev
(člen 340, drugi odstavek, PDEU; Uredba Evropskega parlamenta in Sveta št. 182/2011, člen 3(3))
(Glej točke 46, od 51 do 53 in 63.)
2.
Kmetijstvo – Skupna ureditev trgov – Izvozna nadomestila – Določanje zneskov – Dejstvo, da je bil za zadevne proizvode znesek nadomestil prvič določen na 0 EUR – Dopustnost
(Uredba Evropskega parlamenta in Sveta št. 1308/2013, člen 196(3); Uredba Sveta št. 1234/2007, člena 162 in 164; Uredba Komisije št. 689/2013, člen 1(1))
(Glej točke 59, 60 in 62.)
3.
Pravo Evropske unije – Načela – Pridobljene pravice – Meje – Sprememba predpisov o skupni ureditvi trgov – Spremembe izvoznih nadomestil – Neobstoj pridobljenih pravic
(Uredba Sveta št. 1234/2007, člen 164(2))
(Glej točko 61.)
Predmet
Predlog na podlagi člena 268 PDEU za povračilo škode, ki naj bi tožeči stranki nastala zaradi sprejetja Izvedbene uredbe Komisije (EU) št. 689/2013 z dne 18. julija 2013 o določitvi izvoznih nadomestil za perutninsko meso (UL 2013, L 196, str. 13).
Izrek
1.
Tožba se zavrne.
2.
Tilly-Sabco se naloži plačilo stroškov.